b'\n_START_ARTICLE_\nMarko Zalokar\n_START_SECTION_\n\xc5\xbdivljenje in delo\n_START_PARAGRAPH_\nZalokar je po diplomi 1944 na ljubljanski univerzi od\xc5\xa1el v \xc5\xbdenevo in tam 1944 doktoriral iz eksperimentalne biologije ter se v svojem raziskovalnem delu posvetil genetiki. Sprva je raziskoval anatomijo oprsja vinske mu\xc5\xa1ice, nato za\xc4\x8del citolo\xc5\xa1ka opazovanjaz elektronskim mikroskopom; prvi je opazil strukture v mirujo\xc4\x8dem celi\xc4\x8dnem jedru, ki so jih kasneje spoznali kot kromosome. Leta 1947 je za\xc4\x8del v kalifoirnijskem tehnolo\xc5\xa1kem in\xc5\xa1titutu v Pasadeni raziskovati glivice. Med najpomembnej\xc5\xa1imi odkritji je njegov leta 1959 narejeni eksperimentalni dokaz da Ribonukleinska kislina nastane v celi\xc4\x8dnem jedru in \xc5\xa1ele kasneje pride v citoplazmo kjer sodeluje pri sintezi beljakovin. Sodeloval je s svetovno znanimi genetiki. Kot gostujo\xc4\x8di ali redni profesor je predaval na ve\xc4\x8d ameri\xc5\xa1kih univerzah.'